CELEX: 62016TN0011
Language: et
Date: 2016-01-18 00:00:00
Title: Kohtuasi T-11/16: 18. jaanuaril 2016 esitatud hagi – De Masi versus komisjon

29.2.2016   
            
            
               ET
            
            
               Euroopa Liidu Teataja
            
            
               C 78/34
            
         18. jaanuaril 2016 esitatud hagi – De Masi versus komisjon
   (Kohtuasi T-11/16)
   (2016/C 078/47)
   Kohtumenetluse keel: saksa
   
      Pooled
   
   
      Hageja: Fabio De Masi (Brüssel, Belgia) (esindaja: prof. A. Fischer-Lescano)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada kostja 9. detsembri 2015. aasta otsus taotluse kohta tutvuda käitumisjuhendi töörühma dokumentidega;
            
         
               —
            
            
               tühistada kostja 9. novembri 2015. aasta otsus, millega piirati juurepääsu käitumisjuhendi töörühma dokumentidele;
            
         
               —
            
            
               mõista kostjalt Üldkohtu kodukorra artikli 87 lõike 2 alusel välja kohtukulud ja võimalike menetlusse astujate kohtukulud.
            
         
      Väited ja peamised argumendid
   
   Hagi toetuseks esitab hageja neli väidet, millest kaks käivad kostja 9. detsembri 2015. aasta otsuse ja kaks kostja 9. novembri 2015. aasta otsuse kohta.
   
               —
            
            
               Kostja 9. detsembri 2015. aasta otsus
               
                           1.
                        
                        
                           Esimene väide, et rikutud on määruse (EÜ) nr 1049/2001 (1) artikli 8 lõiget 1.
                           Hageja väidab, et 9. detsembri 2015. aasta otsusega rikutakse ülal nimetatud sättes ette nähtud õigust nõuda kordustaotluse asjakohast läbivaatamist.
                        
                     
                           2.
                        
                        
                           Teine väide, et rikutud on ELTL artikli 15 lõiget 3 koosmõjus määruse (EÜ) nr 1049/2001 artikli 2 lõikega 1.
                           Lisaks väidab hageja, et kuna kostja ei lubanud tal tutvuda kõigi dokumentidega, mille kostja oli koostanud nõukogu loodud käitumisjuhendi töörühm (äriühingute maksustamine) kohta, siis on rikutud tema õigust tutvuda nende dokumentidega, mis on tagatud ülal nimetatud sätetega.
                        
                     
         
               —
            
            
               Kostja 9. novembri 2015. aasta otsus
               
                           3.
                        
                        
                           Kolmas väide, et rikutud on ELTL artikli 230 teist lõiku koosmõjus EL lepingu artikli 10 lõikega 2 koosmõjus kohustusega anda teavet
                           Hageja väidab sellega seoses, et temal kui Euroopa Parlamendi liikmel on esmasest õigusest tulenev ja subjektiivne õigus tutvuda kõigi dokumentidega, kui need on vajalikud parlamentaarse kontrolli teostamiseks.
                        
                     
                           4.
                        
                        
                           Neljas väide, et rikutud on institutsioonidevahelist raamkokkulepet Euroopa Parlamendi ja Euroopa Komisjon vahelise suhte kohta.
                           Lõpuks väidab hageja, et 9. novembri 2015. aasta otsusega rikutakse ka ülal nimetatud institutsioonidevahelist raamkokkulepet, mille kohaldamisel tuleb järgida ELTL artikli 230 eesmärki, milleks on võimalikult laiaulatuslik juurdepääs dokumentidele.
                        
                     
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).